CELEX: 52006PC0089
Language: el
Date: 2006-02-28
Title: Πρόταση κανονισμού του Συμβουλίου σχετικά με τις προδιαγραφές εμπορίας των αυγών

Σημαντική ανακοίνωση νομικού περιεχομένου

|

52006PC0089

Πρόταση κανονισμού του Συμβουλίου σχετικά με τις προδιαγραφές εμπορίας των αυγών  /* COM/2006/0089 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 28.02.2006COM(2006) 89 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με τις προδιαγραφές εμπορίας των αυγών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά θεσπίζει ορισμένους κανόνες για την εμπορία των αυγών, συμπεριλαμβανομένου ενός σημαντικού αριθμού εξαιρετικά τεχνικών κανόνων.Από την έκδοσή του το 1990, ο κανονισμός τροποποιήθηκε έξι φορές. Πραγματοποιήθηκαν ορισμένες τροποποιήσεις είτε για να εισαχθούν νέες απαιτήσεις, όπως στην περίπτωση της σήμανσης των αυγών με τον διακριτικό αριθμό του παραγωγού, είτε για την προσαρμογή ορισμένων τεχνικών προδιαγραφών στις νέες ανάγκες της αγοράς. Οι εν λόγω τροποποιήσεις κατέστησαν δύσκολη την ανάγνωση του κανονισμού.Η απλοποίηση της κοινοτικής νομοθεσίας είναι στο επίκεντρο της αγροτικής πολιτικής και του νομοθετικού έργου. Αυτό υπογραμμίστηκε στην πρόσφατη «Ανακοίνωση της Επιτροπής για την απλούστευση και βελτιωμένη νομοθετική κατάστρωση της Κοινής Γεωργικής Πολιτικής», [COM(2005) 509 τελικό της 19.10.2005]. Η αντικατάσταση του κανονισμού (ΕΚ) αριθ. 1907/90 από απλοποιημένες και εξορθολογισμένες διατάξεις και η μεταφορά των τεχνικών στοιχείων σε εκτελεστικό κανονισμό της Επιτροπής εγγράφονται σε αυτό το πλαίσιο.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με τις προδιαγραφές εμπορίας των αυγώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών[1] και ιδίως το άρθρο 2 παράγραφος 2,την πρόταση της Επιτροπής.[2]Εκτιμώντας τα ακόλουθα:(1) Οι προδιαγραφές εμπορίας των αυγών μπορούν να συμβάλλουν στη βελτίωση της ποιότητας των αυγών και, κατά συνέπεια, να διευκολύνουν την πώλησή τους. Ως εκ τούτου, είναι προς το συμφέρον των παραγωγών, των εμπόρων και των καταναλωτών να εφαρμοστούν οι προδιαγραφές εμπορίας για τα αυγά.(2) Από την πείρα που αποκτήθηκε κατά την εφαρμογή του κανονισμού (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά[3], ανέκυψε η ανάγκη περαιτέρω τροποποιήσεων και απλοποίησης. Ο κανονισμός (ΕΚ) αριθ. 1907/90 πρέπει επομένως να καταργηθεί και να αντικατασταθεί από νέο κανονισμό.(3) Οι προδιαγραφές πρέπει κατ’ αρχήν να εφαρμόζονται σε όλα τα αυγά ορνίθων του είδους Gallus gallus που διατίθενται στην αγορά της Κοινότητας. Μολαταύτα, ενδείκνυται να απαλλαγούν από την εφαρμογή των εν λόγω προδιαγραφών ορισμένες μορφές άμεσης πώλησης από τον παραγωγό στον τελικό καταναλωτή, όταν πρόκειται για μικρές ποσότητες.(4) Πρέπει να γίνεται σαφής διάκριση μεταξύ των αυγών τα οποία είναι κατάλληλα για άμεση ανθρώπινη κατανάλωση και των αυγών που δεν είναι κατάλληλα για άμεση ανθρώπινη κατανάλωση, ιδίως των σπασμένων αυγών ή των αυγών που έχουν υποστεί επώαση, τα οποία προορίζονται να χρησιμοποιηθούν στη βιομηχανία ειδών διατροφής και στον μη διατροφικό κλάδο. Ως εκ τούτου, πρέπει να γίνεται διάκριση μεταξύ δύο κατηγοριών ποιότητας αυγών, την κατηγορία Α και την κατηγορία Β.(5) Ο καταναλωτής πρέπει να είναι σε θέση να διακρίνει τις διαφορετικές κατηγορίες ποιότητας και βάρους των αυγών και να είναι σε θέση να προσδιορίζει τη μέθοδο εκτροφής που χρησιμοποιήθηκε, σύμφωνα με την οδηγία 2002/4/ΕΚ του Συμβουλίου, της 30ής Ιανουαρίου 2002, περί της εγγραφής σε μητρώα των μονάδων στις οποίες διατηρούνται όρνιθες ωοπαραγωγής που καλύπτονται από την οδηγία 1999/74/ΕΚ του Συμβουλίου[4]. Η εν λόγω απαίτηση πρέπει να τηρηθεί με τη σήμανση των αυγών και την επίθεση σφραγίδας στις συσκευασίες.(6) Τα αυγά πρέπει να σημαίνονται με τον διακριτικό αριθμό του παραγωγού, όπως προβλέπεται στην οδηγία 2002/4/ΕΚ, προκειμένου να είναι δυνατόν να εντοπιστούν τα αυγά που διατίθενται στην αγορά για ανθρώπινη κατανάλωση.(7) Προκειμένου να αποφευχθεί κάθε πρακτική εξαπάτησης, τα αυγά της κατηγορίας Α πρέπει να σημαίνονται το συντομότερο δυνατόν μετά την ωοτοκία.(8) Τα κέντρα συσκευασίας που εγκρίνονται σύμφωνα με τον κανονισμό ΕΚ αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης[5] πρέπει να ταξινομούν τα αυγά ανά κατηγορία ποιότητας και βάρους.(9) Προκειμένου να διασφαλιστεί ότι τα κέντρα συσκευασίας είναι κατάλληλα εξοπλισμένα για την ταξινόμηση των αυγών και τη συσκευασία των αυγών της κατηγορίας Α, πρέπει επίσης να εγκρίνονται από τις αρμόδιες αρχές και να λαμβάνουν κωδικό κέντρου συσκευασίας, ο οποίος διευκολύνει την ιχνηλασιμότητα των αυγών που διατίθενται στην αγορά.(10) Είναι ουσιαστικό, για το συμφέρον τόσο των παραγωγών όσο και των καταναλωτών, τα αυγά που εισάγονται από τρίτες χώρες να πληρούν τις κοινοτικές προδιαγραφές. Ωστόσο, οι ειδικές διατάξεις που ισχύουν σε ορισμένες τρίτες χώρες είναι δυνατόν να δικαιολογούν παρεκκλίσεις από τις εν λόγω προδιαγραφές, εάν διασφαλίζεται η ισοδυναμία της νομοθεσίας.(11) Τα κράτη μέλη πρέπει να υποδείξουν τον οργανισμό ή τους οργανισμούς που είναι υπεύθυνοι για την επίβλεψη της εφαρμογής του παρόντος κανονισμού. Οι διαδικασίες της εν λόγω επίβλεψης πρέπει να είναι ενιαίες.(12) Τα κράτη μέλη θεσπίζουν κανόνες σχετικά με τις κυρώσεις που εφαρμόζονται σε περίπτωση παράβασης των διατάξεων του παρόντος κανονισμού.(13) Τα μέτρα που είναι αναγκαία για την εφαρμογή του παρόντος κανονισμού πρέπει να θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[6],ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 – Αντικείμενο και πεδίο εφαρμογής1. Ο παρών κανονισμός θεσπίζει τους όρους εμπορίας στην Κοινότητα των αυγών που παράγονται εντός της Κοινότητας ή εισάγονται από τρίτες χώρες.Οι εν λόγω όροι εμπορίας εφαρμόζονται επίσης στα αυγά που προορίζονται για εξαγωγή εκτός Κοινότητας.2. Ο παρών κανονισμός δεν εφαρμόζεται στα αυγά που πωλούνται απ’ ευθείας από τον παραγωγό στον τελικό καταναλωτή:α) στην εκμετάλλευση του παραγωγού,β) στην τοπική λαϊκή αγορά της περιφέρειας παραγωγής του σχετικού κράτους μέλους, με εξαίρεση τις αγορές πλειστηριασμού, ήγ) στις κατ' οίκον πωλήσεις.Άρθρο 2 – ΟρισμοίΓια τους σκοπούς του παρόντος κανονισμού νοούνται ως:1) «αυγά»: τα αυγά με κέλυφος ορνίθων του είδους Gallus gallus , τα οποία είναι κατάλληλα για ανθρώπινη κατανάλωση ή για χρήση στη βιομηχανία ειδών διατροφής, εξαιρουμένων των σπασμένων αυγών, των αυγών που έχουν υποστεί επώαση και των βρασμένων αυγών·2) «σπασμένα αυγά»: τα αυγά που παρουσιάζουν ρωγμές στο κέλυφος και στις μεμβράνες τους, οι οποίες οδηγούν σε έκθεση του περιεχομένου τους·3) «αυγά που έχουν υποστεί επώαση»: τα αυγά από τη στιγμή της τοποθέτησής τους στην εκκολαπτική μηχανή·4) «εμπορία»: η κατοχή ή η έκθεση προς πώληση, η προσφορά προς πώληση, η πώληση, η παράδοση ή κάθε άλλη μορφή διάθεσης στην αγορά·5) “μονάδα παραγωγής”: η επιχείρηση η οποία εκτρέφει όρνιθες ωοπαραγωγής και είναι εγκεκριμένη σύμφωνα με την οδηγία 2002/4/ΕΚ·6) ‘‘κέντρο συσκευασίας’’: η επιχείρηση η οποία είναι εγκεκριμένη σύμφωνα με τον κανονισμό (ΕΚ) αριθ. 853/2004 και στην οποία τα αυγά ταξινομούνται ανά ποιότητα και βάρος·7) ‘‘τελικός καταναλωτής’’: ο τελευταίος καταναλωτής τροφίμων, ο οποίος δεν χρησιμοποιεί τα τρόφιμα στο πλαίσιο λειτουργίας ή δραστηριότητας μιας επιχείρησης τροφίμων.Άρθρο 3 – Κατηγορίες ποιότητας και βάρους1. Τα αυγά ταξινομούνται στις ακόλουθες κατηγορίες ποιότητας:-  Κατηγορία Α ή ‘‘φρέσκα αυγά’’,-  Κατηγορία Β ή ‘‘αυγά δευτέρας ποιότητας’’.2. Τα αυγά της κατηγορίας Α ταξινομούνται επίσης ανά βάρος.3. Τα αυγά της κατηγορίας Β προορίζονται μόνο για τη βιομηχανία ειδών διατροφής και τον μη διατροφικό κλάδο.Άρθρο 4 – Σήμανση αυγών1. Τα αυγά της κατηγορίας Α σημαίνονται με τον διακριτικό αριθμό της μονάδας παραγωγής, όπως προβλέπεται στο σημείο 2 του παραρτήματος της οδηγίας 2002/4/EΚ, προκειμένου να καθίσταται δυνατός, μεταξύ άλλων , ο εντοπισμός της μεθόδου εκτροφής.2. Η σήμανση των αυγών σύμφωνα με την παράγραφο 1 πραγματοποιείται στη μονάδα παραγωγής ή στο πρώτο κέντρο συσκευασίας στο οποίο παραδίδονται τα αυγά.3. Κατά παρέκκλιση από το άρθρο 1 παράγραφος 2, τα αυγά τα οποία πωλούνται από τον παραγωγό στον τελικό καταναλωτή στην τοπική λαϊκή αγορά της περιφέρειας παραγωγής του σχετικού κράτους μέλους σημαίνονται σύμφωνα με την παράγραφο 1 του παρόντος άρθρου.Ωστόσο, τα κράτη μέλη δύνανται να απαλλάξουν από την εν λόγω απαίτηση τους παραγωγούς στην επιχείρηση των οποίων δεν εκτρέφονται περισσότερες από 50 ωοτόκες όρνιθες, με την προϋπόθεση ότι στο σημείο πώλησης αναγράφονται η επωνυμία και η διεύθυνση της επιχείρησης.Άρθρο 5 – Κέντρα συσκευασίας1. Τα αυγά ταξινομούνται στα κέντρα συσκευασίας ανά ποιότητα και βάρος.2. Η αρμόδια αρχή εξουσιοδοτεί τα κέντρα συσκευασίας να ταξινομούν τα αυγά και χορηγεί κωδικό κέντρου συσκευασίας σε κάθε επιχείρηση ή παραγωγό που διαθέτει κατάλληλες εγκαταστάσεις και κατάλληλο τεχνικό εξοπλισμό για την ταξινόμηση των αυγών ανά ποιότητα και βάρος. Η εν λόγω έγκριση μπορεί να ανακληθεί όταν παύσουν να πληρούνται οι απαιτούμενες προϋποθέσεις που θεσπίζονται στους κανόνες εφαρμογής που εγκρίθηκαν σύμφωνα με το άρθρο 11.Άρθρο 6 – Εισαγωγή αυγών1. Η Επιτροπή αξιολογεί τις προδιαγραφές εμπορίας των αυγών που ισχύουν στις τρίτες χώρες εξαγωγής, κατόπιν αιτήματος της σχετικής χώρας. Η εν λόγω αξιολόγηση εκτείνεται στους κανόνες σήμανσης και χρήσης ετικέτας, στις μεθόδους εκτροφής και ελέγχων, καθώς και στην εφαρμογή αυτών των κανόνων. Εάν διαπιστωθεί ότι οι κανόνες που εφαρμόστηκαν παρέχουν επαρκείς εγγυήσεις σχετικά με την ισοδυναμία με την κοινοτική νομοθεσία, τα αυγά που εισάγονται από τις σχετικές χώρες σημαίνονται με διακριτικό αριθμό, ισοδύναμο με τον αριθμό που προβλέπεται στο άρθρο 4 παράγραφος 1.2. Η Επιτροπή, εάν κριθεί σκόπιμο, διεξάγει διαπραγματεύσεις με τις τρίτες χώρες, με σκοπό την εξεύρεση κατάλληλων τρόπων για την παροχή εγγυήσεων, όπως προβλέπεται στην παράγραφο 1 και τη σύναψη συμφωνιών για τις εν λόγω εγγυήσεις.3. Εάν δεν παρασχεθούν επαρκείς εγγυήσεις όσον αφορά την ισοδυναμία των κανόνων, τα εισαγόμενα αυγά από τη σχετική τρίτη χώρα φέρουν κωδικό ο οποίος επιτρέπει τον εντοπισμό της χώρας καταγωγής και ένδειξη ότι η μέθοδος εκτροφής ‘‘δεν προσδιορίζεται’’.Άρθρο 7 – Έλεγχοι1. Τα κράτη μέλη διορίζουν οργανισμούς που είναι επιφορτισμένοι με τον έλεγχο της συμμόρφωσης με τον παρόντα κανονισμό.2. Οι οργανισμοί που αναφέρονται στην παράγραφο 1 ελέγχουν τα προϊόντα που καλύπτονται από τον παρόντα κανονισμό σε όλες της φάσεις της εμπορίας, συμπεριλαμβανομένης της φόρτωσης, της εκφόρτωσης και της μεταφοράς. Εκτός της τυχαίας δειγματοληψίας, οι έλεγχοι διεξάγονται με βάση την ανάλυση κινδύνου, λαμβάνοντας υπόψη τον τύπο και τη δυναμικότητα της σχετικής επιχείρησης, καθώς και το καταγραφέν ιστορικό του παραγωγού ως προς τη συμμόρφωση με τις προδιαγραφές εμπορίας των αυγών.3. Για τα αυγά της κατηγορίας Α που εισάγονται από τρίτες χώρες, οι έλεγχοι που προβλέπονται στην παράγραφο 2 διενεργούνται κατά τον εκτελωνισμό και πριν τεθούν σε ελεύθερη κυκλοφορία.Τα αυγά της κατηγορίας Β που εισάγονται από τρίτες χώρες διατίθενται σε ελεύθερη κυκλοφορία μόνο εφόσον κατά τον εκτελωνισμό τους ελεγχθεί ότι τελικός τους προορισμός είναι η βιομηχανία μεταποίησης.Άρθρo 8 – ΚυρώσειςΤα κράτη μέλη θεσπίζουν τους κανόνες σχετικά με τις κυρώσεις που επιβάλλονται για παραβάσεις των διατάξεων του παρόντος κανονισμού και λαμβάνουν όλα τα αναγκαία μέτρα προκειμένου να διασφαλίσουν την εφαρμογή των εν λόγω διατάξεων. Οι προβλεπόμενες κυρώσεις πρέπει να είναι αποτελεσματικές, ανάλογες και αποτρεπτικές.Άρθρο 9 – ΑνακοινώσειςΤα κράτη μέλη και η Επιτροπή ανακοινώνουν αμοιβαία τα στοιχεία που είναι αναγκαία για την εφαρμογή του παρόντος κανονισμού.Άρθρο 10 – Επιτροπή1. Η Επιτροπή επικουρείται από την επιτροπή διαχείρισης κρέατος πουλερικών και αυγών.2. Στις περιπτώσεις που γίνεται παραπομπή στο παρόν άρθρο, εφαρμόζονται τα άρθρα 4 και 7 της απόφασης 1999/468/ΕΚ.Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.3. Η επιτροπή θεσπίζει τον εσωτερικό της κανονισμό.Άρθρο 11 – Κανόνες εφαρμογήςΟι λεπτομερείς κανόνες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 10 παράγραφος 2, ιδίως όσον αφορά:1) τη συχνότητα συλλογής, την παράδοση, τη διατήρηση και την επεξεργασία των αυγών·2) τα κριτήρια ποιότητας και την ταξινόμηση ανά βάρος, καθώς και τις εξαιρέσεις από τις απαιτήσεις ταξινόμησης·3) τις ενδείξεις επί των αυγών και τη σφραγίδα στις συσκευασίες·4) τις εξακριβώσεις και τους ελέγχους·5) τις συναλλαγές με τρίτες χώρες·6) τις ανακοινώσεις που προβλέπονται στο άρθρο 9.Άρθρο 12 – Κατάργηση1. Ο κανονισμός (ΕΚ) αριθ. 1907/90 καταργείται από 1ης Ιουλίου 2007.2. Οι παραπομπές στον καταργηθέντα κανονισμό νοούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας που παρατίθεται στο παράρτημα.Άρθρο 13 – Έναρξη ισχύοςΟ παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Εφαρμόζεται από 1ης Ιουλίου 2007.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΠίνακας αντιστοιχίαςΚανονισμός (ΕΟΚ) αριθ. 1907/90 | Παρών κανονισμός |Άρθρο 1 | Άρθρο 2 |Άρθρο 2 παράγραφος 1 | Άρθρο 1 παράγραφος 1 |Άρθρο 2 παράγραφος 3 | – |Άρθρο 2 παράγραφος 4 | – |Άρθρο 3 | – |Άρθρο 4 | – |Άρθρο 5 παράγραφοι 1 και 3 | Άρθρο 5 |Άρθρο 5 παράγραφος 2 | – |Άρθρο 6 παράγραφοι 1 και 2 | Άρθρο 3 |Άρθρο 6 παράγραφος 3 | Άρθρο 11 |Άρθρο 6 παράγραφοι 4 και 5 | – |Άρθρο 7 παράγραφος 1 στοιχείο α) | Άρθρο 4 παράγραφος 1 |Άρθρο 7 παράγραφος 1 στοιχεία β) και γ) | Άρθρο 6 |Άρθρο 7 παράγραφος 1 στοιχείο δ) | Άρθρο 11 |Άρθρο 7 παράγραφος 2 | – |Άρθρο 8 | – |Άρθρο 9 | – |Άρθρο 10 | – |Άρθρο 11 | – |Άρθρο 12 | – |Άρθρο 13 | – |Άρθρο 14 | – |Άρθρο 15 | – |Άρθρο 16 παράγραφος 1 πρώτη φράση | Άρθρο 1 παράγραφος 2 |Άρθρο 17 | – |Άρθρο 18 | Άρθρο 7 παράγραφοι 1 και 2 |Άρθρο 19 | – |Άρθρο 20 παράγραφος 1 | Άρθρο 11 |Άρθρο 20 παράγραφοι 2–4 | – |Άρθρο 21 | Άρθρο 8 |Άρθρο 22 παράγραφος 1 | Άρθρο 9 |Άρθρο 22α | – |Άρθρο 23 | Άρθρο 12 |Άρθρο 24 | Άρθρο 13 |Παράρτημα I | Παράρτημα |[1] ΕΕ L 282 της 1.11.1975, σ. 49. Κανονισμός, όπως τροποποιήθηκε τελευταία από τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).[2] EE C […] […],σ.[3] ΕΕ L 173 της 6.7.1990, σ. 5. Κανονισμός, όπως τροποποιήθηκε τελευταία από τον κανονισμό (ΕΚ) αριθ. 1039/2005 (ΕΕ L 172 της 5.7.2005, σ. 1).[4] ΕΕ L 30 της 31.1.2002, σ. 44. Οδηγία, όπως τροποποιήθηκε από την Πράξη Προσχώρησης του 2003.[5] ΕΕ L 139 της 30.4.2004, σ. 55. Διορθωμένη έκδοση στην ΕΕ L 226 της 25.6.2004, σ. 22.[6] ΕΕ L 184 της 17.7.1999, σ. 23.